钦定古今图书集成/明伦汇编/人事典/第029卷 > 《释名》 > 《玉藻》
## 钦定古今图书集成/明伦汇编/人事典/第029卷 > 《释名》 > 《玉藻》

童子之节也，缁布衣锦缘，锦绅并纽锦束发，皆朱锦
也。

〈注〉《节》，礼节也。〈大全〉陈氏曰：“童子之带，非必全锦也，锦绅而已。锦绅非以其有备成之文也，亲在致饰而已。”

童子不裘，不帛，不屦絇，无缌服。听事不麻。无事则立
主人之北，南面见先生，从人而入。